संगम काल
चेरों का प्रतीक चिह्न "धनुष-बाण" था। ईसा की पहली शताब्दी के पुगलुर शिलालेख से चेर शासकों की तीन पीढ़ियों की जानकारी मिलती है। चेर राजा रोमन साम्राज्य के साथ व्यापार से लाभ प्राप्त करते थे। कहा जाता है कि उन्होंने ऑगस्टस का एक मंदिर भी बनवाया गया था। चेरों के सबसे महान राजा शेनगुटटवन (सेंगुत्तुवन) थे जिन्हें 'लाल चेर' या 'अच्छे चेर' भी कहा जाता था। शेनगुटटवन ने चेर राज्य में पत्तिनी (पत्नी) पूजा प्रारम्भ की। इसे कण्णगी पूजा भी कहा गया। वह दक्षिण भारत से चीन में दूत भेजने वाले पहले भारतीय राजा थे।
कुलशेखर आलवार
कुलशेखर (तमिल : कुलचेकर) (जीवनकाल : ९वीं शताब्दी ईसवी), दक्षिण भारत के मध्यकाल के एक सन्त कवि तथा भक्ति के प्रवर्तक थे। विद्वानों का मत है कि शाही नाटककार कुलशेखर वर्मा और कुलशेखर आलवार एक ही व्यक्ति हैं। विद्वानों का यह भी मत है कि स्थाणु रवि कुलशेखर जो चेर राजवंश के आरम्भिक शासकों में से एक थे, वे ही कुलशेखर आलवार ही हैं।